લવલી લાયને પોતાના વડપણ હેઠળ તાત્કાલિક એક તપાસ સમિતિ નીમી. ફરિયાદ લઈ આવનાર ગીધને પણ તેમાં સમાવવામાં આવ્યું. આ સમિતિએ તપાસ કરતાં તમામ ફરિયાદ સાચી નીકળી. લવલી લાયને ખોરાકને આધારે થતાં ભેદભાવની સામે નવો કાયદો પસાર કર્યો અને દર મહિને સુંદરવનનાં તમામ પ્રાણી-પંખીઓ માટે એક સમૂહભોજનું પણ આયોજન કર્યું. આ સમૂહભોજને શરૂઆતમાં તો બહુ પ્રતિસાદ ન મળ્યો, પણ ધીમે ધીમે દરેક પશુ તથા પંખીને એકમેકની ખોરાકની ટેવો અને જરૂરિયાતો વિશે માહિતી મળી. છેવટે, એક દિવસ એવો આવ્યો કે ગીધસમાજ સાથેના ભેદભાવનો અંત આવ્યો.